पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना मरीजों की संख्या बढ़ने पर जिला एसआरजी अस्पताल के विभागों को जिला जनाना अस्पताल में शिफ्ट कर दिया गया है। इन विभागों की ओपीडी व इमरजेंसी जनाना अस्पताल में संचालित हो रही है। इससे मरीजों को खासी राहत मिली है।मंगलवार को विभिन्न विभाग गायनिक, आर्थोपेडिक, सर्जरी, आई, स्किन विभाग की ओपीडी मिलाकर 500 मरीजों ने परामर्श व इलाज लिया। जिला एसआरजी अस्पताल के बाहर गेट पर बैठी टीम द्वारा मरीजों को इलाज के लिए जिला जनाना अस्पताल में भेजा जा रहा था। यहां ओपीडी में स्किन विभाग के पास ही आर्थोपेडिक व सर्जरी, आई विभाग की ओपीडी संचालित की जा रही है। इसके अलावा सामने वाले ओपीडी परिसर में गायनिक व शिशु ओपीडी पूर्व की भांति संचालित हो रही है। ओपीडी समय तक गायनिक विभाग में 125, शिशु विभाग में 120 सहित अन्य विभागों की मिलाकर दोपहर 2 बजे तक करीब 500 मरीजों ने ओपीडी में इलाज लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn